Az eljárás rövid ismertetése:
A rendszeres gyermekvédelmi kedvezményre való jogosultság megállapításának célja, hogy a gyermek szociális helyzete alapján jogosult a gyermekétkeztetés normatív kedvezményének, meghatározott pénzbeli támogatásnak és külön jogszabályban meghatározott egyéb kedvezményeknek az igénybevételére. A kérelmező szociális helyzetéről környezettanulmány készül. Jogszabályokban megállapított feltételek fennállása esetén a települési önkormányzat jegyzője a kérelem benyújtását követően 1 év időtartamra állapítja meg a gyermek rendszeres gyermekvédelmi kedvezményre való jogosultságát. A jogosultság megállapítása szociális rászorultság alapján (jövedelem vizsgálatával) történik.
Az eljárás jogi alapja:
· 1997. évi XXXI. törvény a gyermekek védelméről és a gyámügyi igazgatásról,
· 149/1997. (IX. 10.) Korm. rendelet a gyámhatóságokról, valamint a gyermekvédelmi és gyámügyi eljárásról
Illetékességi terület: Herceghalom közigazgatási területe
Benyújtandó dokumentumok:
· a „Kérelem rendszeres gyermekvédelmi kedvezményhez” nyomtatvány kitöltve,
· a kérelmező és a vele közös háztartásban élők - a kérelem benyújtását megelőző 12 havi - nettó jövedelmét igazoló dokumentumok (pl. munkabér, családi pótlék, gyed, tartásdíj, táppénz, nyugdíj, álláskeresési támogatás),
· a gyermek(ek) óvoda-, illetve iskolalátogatási igazolása.
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen nyitvatartási időben, vagy eljuttatni postai úton
I. fokon döntést hozó szerv: Herceghalom Község Jegyzője
II. fokon eljáró hatóság: Pest Vármegyei Kormányhivatal

Ügyintézés helye
Herceghalomi Polgármesteri Hivatal
2053 Herceghalom, Gesztenyés út 13.
Meszner Mónika igazgatási előadó
23/530-560; 70/332-8980
igazgatas@herceghalom.hu
